รัฐบาลไทย-ข่าวทำเนียบรัฐบาล-รัฐมนตรีเกษตรฯ นำทีมผู้บริหาร เยี่ยมชมการทดสอบการปฏิบัติงานนวัตกรรมรถเกี่ยวข้าวขนาดเล็ก ที่คิดค้นและพัฒนาขึ้นเพื่อช่วยลดต้นทุนและเพิ่มผลผลิตให้กับเกษตรกร
วันศุกร์ที่ 22 มกราคม 2564
รัฐมนตรีเกษตรฯ นําทีมผู้บริหาร เยี่ยมชมการทดสอบการปฏิบัติงานนวัตกรรมรถเกี่ยวข้าวขนาดเล็ก ที่คิดค้นและพัฒนาขึ้นเพื่อช่วยลดต้นทุนและเพิ่มผลผลิตให้กับเกษตรกร
รัฐมนตรีเกษตรฯ นําทีมผู้บริหาร เยี่ยมชมการทดสอบการปฏิบัติงานนวัตกรรมรถเกี่ยวข้าวขนาดเล็ก ที่คิดค้นและพัฒนาขึ้นเพื่อช่วยลดต้นทุนและเพิ่มผลผลิตให้กับเกษตรกร พร้อมกําชับหน่วยงานในสังกัดเร่งพัฒนาต่อยอดให้มีประสิทธิภาพเพิ่มมากขึ้นด้วย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วยดร.ทองเปลว กองจันทร์ ปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เยี่ยมชมการทดสอบการปฏิบัติงานนวัตกรรมรถเกี่ยวข้าวขนาดเล็ก ณ แปลงนาสาธิตของนางอาอีซ๊ะ สลัมสี แขวงคลองสิบสอง เขตหนองจอก โดยนวัตกรรมดังกล่าวเป็นการดําเนินงานร่วมกับหน่วยงานพันธมิตร เพื่อคิดค้นและพัฒนาโครงการ “นวัตกรรมรถเกี่ยวข้าวแบบเดินตามขนาดเล็ก” ขึ้น โดยใช้ตัวรถของรถไถนาแบบเดินตามทั่วไป ที่หาซื้อได้ตามท้องตลาด นํามาติดตั้งกับเครื่องยนต์ดีเซลและเพิ่มเครื่องตัดและกลไกสําหรับใช้เกี่ยวข้าวในแปลงนา ซึ่งเหมาะสําหรับแปลงนาประเภทที่ราบลุ่ม ข้าวล้มราบเรียบถึงข้าวตั้ง รวมไปถึงพืชการเกษตรอื่น ๆ ทั่วประเทศ
ทั้งนี้ นวัตกรรมดังกล่าว ทําให้เกษตรกรสามารถทํางานได้คนเดียว ข้าวที่ตัดได้นํามาตากเพียงแดดเดียวก็สามารถเข้าไปโรงสีได้ ตอซังข้าวมีขนาดสั้น เกษตรกรไม่ต้องเผา ช่วยลดมลภาวะทางอากาศ นอกจากนี้ รถเกี่ยวข้าวยังมีขนาดเล็ก ทําให้ประหยัดต้นทุน ประหยัดแรงงาน และสามารถนําไปใช้เอนกประสงค์กับต้นหญ้าหรือตัดหญ้าเลี้ยงสัตว์ หรือเพิ่มชุดโรตารี่สําหรับการเตรียมพื้นที่นาได้อีกด้วย ถือเป็นการช่วยลดต้นทุนและเพิ่มผลผลิตให้กับเกษตรกรอีกทางหนึ่ง
"หลังจากได้เยี่ยมชมเครื่องเกี่ยวข้าวนี้พบว่ายังสามารถพัฒนาต่อยอดและเพิ่มศักยภาพในการเกี่ยวข้าวได้ซึ่งจากเครื่องต้นแบบนี้สามารถเกี่ยวข้าวได้1ไร่/ชม.จึงได้มอบหมายให้หน่วยงานที่เกี่ยวข้องร่วมกันศึกษาและพัฒนาเครื่องเกี่ยวข้าวแบบเดินตามให้สามารถเกี่ยวข้าวได้2 - 3ไร่/ชม.ซึ่งจะเป็นการลดต้นทุนที่เป็นค่าแรงในการเกี่ยวข้าวให้กับเกษตรกรได้มากถึง7 - 10เท่าสําหรับในส่วนของเกษตรกรผู้ปลูกข้าวก็ควรมีการปรับตัวในการทํานาแบบดั้งเดิมให้หันมาใช้เทคโนโลยีและนวัตกรรมในการลดต้นทุนให้มากยิ่งโดยกระทรวงเกษตรฯจะเข้าไปช่วยในเรื่องการนําผลการศึกษาวิจัยเข้าไปช่วยลดต้นทุนให้กับเกษตรกรเพื่อให้เกษตรกรมีรายได้เพิ่มมากขึ้นนอกจากนี้ยังให้ความสําคัญกับการศึกษาวิจัยและพัฒนาพันธุ์ข้าวให้มีคุณภาพมากยิ่งขึ้นด้วย"นายเฉลิมชัยกล่าว
สําหรับแปลงนาข้าวที่ใช้สาธิตนวัตกรรมรถเกี่ยวข้าวในครั้งนี้ เป็นแปลงนาของเกษตรกรในพื้นที่คลอง 12 เขตหนองจอก ที่ทํานาปีล่าช้า เนื่องจากในช่วงต้นฤดูฝนที่ผ่านมา พื้นที่ดังกล่าวมีฝนตกต่ํากว่าค่าปกติ ทําให้ไม่สามารถทํานาปีได้ตามปกติ กระทรวงเกษตรฯ โดยกรมชลประทาน จึงได้มอบหมายให้โครงการส่งน้ําและบํารุงรักษารังสิตใต้ เข้าไปช่วยเหลือด้วยการส่งน้ําเข้าคลองชลประทานที่รับน้ําจากคลองระพีพัฒน์ พร้อมติดตั้งเครื่องผลักดันน้ําบริเวณประตูระบายน้ํา (ปตร.) กลางคลอง 8 - 9 และ ปตร.ปากคลอง 13 เพื่อเพิ่มประสิทธิภาพในการลําเลียงน้ํา รวมทั้งติดตั้งเครื่องสูบน้ําบริเวณ ปตร.พระธรรมราชา (ใหม่) สามารถช่วยเหลือพื้นที่ทํานาปีล่าช้าได้ โดยไม่มีผลผลิตเสียหาย ซึ่งปัจจุบันในพื้นที่มีการทําการเกษตรประเภทนาข้าว (นาล่าช้า) จํานวน 310,473 ไร่ ซึ่งจะเริ่มทยอยเก็บเกี่ยวผลผลิตในช่วงปลายเดือนมกราคม จนถึงกลางเดือนกุมภาพันธ์
อย่างไรก็ตาม ด้วยปริมาณน้ําใน 4 เขื่อนหลักลุ่มน้ําเจ้าพระยาในช่วงฤดูแล้งนี้อยู่ในเกณฑ์น้อย ต้องสํารองไว้ใช้เฉพาะการอุปโภคบริโภคและรักษาระบบนิเวศเป็นหลัก ทําให้ไม่เพียงพอที่จะสนับสนุนการทํานาปรังได้ จึงขอให้ทุกภาคส่วนร่วมใจกันใช้น้ําอย่างประหยัด เพื่อให้ปริมาณน้ําที่มีอยู่อย่างจํากัดเพียงพอใช้ตลอดฤดูแล้งนี้ต่อเนื่องไปจนถึงต้นฤดูฝนหน้า